Oikeusministeriö	
PL 25	
00023 VALTIONEUVOSTO	

	

Viite:	Oikeusministeriön lausuntopyyntö 27.5.2009 dnro OM15/021/2006 OM 44:00/2006

Asia:	Esitutkinta- ja pakkokeinotoimikunnan mietintö 2009:2

	Varsinais-Suomen syyttäjänvirastolla ei ole periaatteellista huomauttamista.
	Mietintöön sisältyvät lakiehdotukset vaikuttavat toteuttamiskelpoisilta. Virasto
	haluaa kiinnittää huomiota kahteen yksityiskohtaan:

	Ehdotetun esitutkintalain 2 luvun 4 §:n 3. virkkeessä säädetään mahdolliseksi
	virallisen syyttäjän mahdollisuus toimia tutkinnanjohtajana samassa rikosasiassa
	siltä osin, kuin siinä on poliisimiehen lisäksi muukin epäilty. Perusteluissa todetaan,
	että sanalla "rikosasia" tarkoitetaan tässä yhteydessä niin tapauksia, joissa on
	yksi rikos, kuin tapauksia, joissa on useita toisiinsa liittyviä rikoksia. Varsinais-
	Suomen syyttäjänviraston näkemyksen mukaan syyttäjällä tulee olla mahdollisuus
	toimia tutkinnanjohtajana poliisimiehen epäiltyyn rikokseen liittyvissä rikosasioissa
	silloin, kun se on asioiden selvittämisen kannalta tarkoituksenmukaista. Kahden
	tutkinnanjohtajan tapaukset samassa asiakokonaisuudessa ovat osoittautuneet
	usein pulmallisiksi, kun kysymys on ollut vastakkaisista rikosepäilyistä. Siksi
	syyttäjän tulisi voida päättää ryhtymisestään tutkinnanjohtajaksi ehdotettua 
	laajemmin.

	Ehdotetussa pakkokeinolain 10 luvun 54 §:ssä on säädelty ylimääräisen tiedon
	käytöstä. Ehdotettu säännös tulisi poistaa tai ainakin rajoittaa lieviin rikoksiin.
	Viraston näkemyksen mukaan ylimääräisen tiedon käyttö ei vaaranna epäillyn
	oikeusturvaa.

	Ma. Johtava kihlakunnansyyttäjä	Kai Selander